CELEX: 52018HB0022
Language: mt
Date: 2018-09-06 00:00:00
Title: Rakkomandazzjoni tal-Bank Ċentrali Ewropew tas-6 ta’ Settembru 2018 tal-Kunsill tal-Unjoni Ewropea dwar l-awdituri esterni tal-Banco de España (BĊE/2018/22)

14.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/1
            
         
      RAKKOMANDAZZJONI TAL-BANK ĊENTRALI EWROPEW
      tas-6 ta’ Settembru 2018
      tal-Kunsill tal-Unjoni Ewropea dwar l-awdituri esterni tal-Banco de España
      (BĊE/2018/22)
      (2018/C 325/01)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
      Billi:
      
                  (1)
               
               
                  Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
               
            
                  (2)
               
               
                  Il-mandat tal-awdituri esterni kurrenti tal-Banco de España, KPMG Auditores, S.L., intemm wara l-awditu għas-sena finanzjarja 2017. Huwa għalhekk meħtieġ li jinħatru awdituri esterni mis-sena finanzjarja 2018.
               
            
                  (3)
               
               
                  Banco de España għażel l-assoċjazzjoni temporanja ta’ impriżi Mazars Auditores, S.L.P. - Mazars, S.A. bħala l-awdituri esterni tiegħu għas-snin finanzjarji 2018 sa 2020, b’opzjoni li l-mandat jiġi estiż għas-snin finanzjarji 2021 sa 2022,
               
            ADOTTA DIN IR-RAKKOMANDAZZJONI:
      Huwa rrakkomandat li l-assoċjazzjoni temporanja ta’ impriżi Mazars Auditores, S.L.P. - Mazars, S.A. jinħatru bħala l-awdituri esterni tal-Banco de España għas-snin finanzjarji 2018 sa 2020, b’opzjoni li l-mandat jiġi estiż għas-snin finanzjarji 2021 sa 2022.
      
         Magħmul fi Frankfurt am Main, is-6 ta’ Settembru 2018.
         
            
               Il-President tal-BĊE
            
            Mario DRAGHI